In posterum reservanda memorie commendanda sunt, unde scire volumus quod Stephanus de Lorres super manso de Salornaco quem Guichardus de Piseir, Matiscensis ecclesie decanus, a patre ipsius Stephani cum appendiciis emerat et ecclesie Matiscensi dederat cum terris manso adjacentibus, controversiam movit. Quare datis utrimque obsidibus, in manu Petri Bamiriensis sic pace perpetua controversia finita est. Predictus namque Stephanus et Otgerius filius ejus, si quid juris in hoc manso habebant, ecclesie Matiscensi concesserunt, et..... sororem Stephani, cujus filius Gaufridus de eodem calumpniam faciebat, laudare item fecerunt, accipientes ab ecclesia quatuor libras et quindecim soldos. Facta est hec verpitio a Stephano et Otgerio et sorore Stephani, in villa que dicitur Replungium, audientibus istis: Gaufrido Gastinello, per cujus manum factum est, Stephano de Bosco, Guichardo de Luiniaco, Rodulfo presbitero, clericis militibus; Stephano de Masiaco, Hugone, Neiello, rusticis; Stephano, Lucania, Barbarino, Johanne, Archimberto.